CELEX: 62015CN0172
Language: et
Date: 2015-04-16 00:00:00
Title: Kohtuasi C-172/15: 16. aprillil 2015 esitatud hagi – Euroopa Komisjon versus Hispaania Kuningriik

15.6.2015   
            
            
               ET
            
            
               Euroopa Liidu Teataja
            
            
               C 198/26
            
         16. aprillil 2015 esitatud hagi – Euroopa Komisjon versus Hispaania Kuningriik
   (Kohtuasi C-172/15)
   (2015/C 198/34)
   Kohtumenetluse keel: hispaania
   
      Pooled
   
   
      Hageja: Euroopa Komisjon (esindajad: L. Nicolae ja J. Rius)
   
      Kostja: Hispaania Kuningriik
   
      Hageja nõuded
   
   
               —
            
            
               Tunnistada Euroopa Liidu toimimise lepingu artiklile 258 vastavalt, et kuna Hispaania Kuningriik ei olnud endiselt kinnitanud kõiki sadamate turvalisuse hindamisi ja plaane kõigi Hispaania sadamate kohta, mis kuulusid Euroopa Parlamendi ja nõukogu 26. oktoobri 2005. aasta direktiivi 2005/65/EÜ sadamate turvalisuse tugevdamise kohta (1) kohaldamisalasse, siis on Hispaania Kuningriik rikkunud kohustusi, mis tulenevad selle direktiivi artikli 2 lõikest 3 ja artiklitest 6 ja 7, mis näevad vastavalt ette, et liikmesriigid määratlevad iga sadamarajatise piirid ning kinnitavad vastavad sadama turvalisuse hindamised ja turvalisuse plaanid.
            
         
               —
            
            
               Mõista kohtukulud välja Hispaania Kuningriigilt.
            
         
      Väited ja peamised argumendid
   
   Hispaania Kuningriik tunnistas 5. septembril 2014, et 67 sadamast, mida kõnealune õigusakt puudutab, olid endiselt kinnitamata 3 sadama turvalisuse hindamist ja 18 sadama turvalisuse plaani.
   Alates sellest kuupäevast kuni praeguse hetkeni on Hispaania asutused regulaarselt teavitanud sellest, kuidas edeneb direktiivi 2005/65/EÜ rakendamine praktikas. Viimane sellekohane kiri saabus 14. aprillil 2015, millest ilmnes, et 67 sadamast, mida kõnealune õigusakt puudutab, olid endiselt kinnitamata ühe sadama turvalisuse hindamine ja 8 sadama turvalisuse plaani.
   Komisjon järeldab seega, et olukorda kirjeldava viimase kirja saamise kuupäevaks ei olnud Hispaania Kuningriik täitnud oma kohustusi määratleda iga sadamarajatise piirid direktiivi 2005/65/EÜ tähenduses ega ka oma kohustusi töötada välja ja kinnitada turvalisuse hindamine kõigi sadamate kohta, mille suhtes kohaldatakse direktiivi 2005/65/EÜ, ega oma kohustusi töötada välja ja kinnitada nende sadamate turvalisuse plaanid.
   
      (1)  ELT L 310, lk 28.